kwallet-query(1)
kwallet-query
Alatka komandne linije za manipulisanje KDE novčanikom
kwallet-query OPCIJE novčanik

OPIS
kwallet-query dođe zgodno kada skripta školjke treba da čita ili ažurira KDE novčanik. Radi tako što manipuliše unosima prikazanim u alatki Menadžer K-novčanika. Jedini parametar naredbe je ime novčanika koji treba čitati ili ažurirati. Režim rada zadaje se opcijama.

OPCIJE
-h,--help 	 Prikaži kratku poruku pomoći.
-l,--list-entries 	 Nabroji unose lozinki. Ovo su imena fascikli koja se vide u alatki Menadžer K-novčanika. Ako se zada opcija -f, biće prikazane samo potfascikle zadate fascikle.
-r,--read-password unos 	 Pročitaj sadržaj zadatog unosa iz odeljka fascikla novčanika i ispiši ga na standardni izlaz. Mape se izvoze kao JSON objekat.
-w,--write-password unos 	 Upiši tajne u zadati unos iz odeljka fascikla novčanika. Tajne se čitaju sa standardnog ulaza. Mape se unose kao dobro formirani JSON objekat. VAŽNO: Prethodni unos novčanika biće prebrisan ovom opcijom, zato je oprezno koristite!
-f,--folder fascikla 	 Postavlja fasciklu novčanika na zadatu vrednost. Podrazumevano se koristi Passwords.
-v,--verbose 	 Ispisuj više informacija pri izvođenju postupka, kao pomoć u ispravljanju.

IZLAZNO STANJE
0 	 Uspeh.
1 	 Zadati novčanik nije nađen.
2 	 Zadati novčanik ne može da se otvori. Na primer, ovo može biti usled pogrešno unete lozinke, ili nekog drugog problema sa sistemom KDE novčanika.
3 	 Odeljak fascikla nije nađen u zadatom novčaniku. Možda je fajl novčanika iskvaren?
4 	 Postupak čitanja ili pisanja nije uspeo iz nekog razloga.

GREŠKE
Eventualne greške prijavite na KDE-ov sajt za prijavu grešaka: bugs.kde.org. Pri podnošenju izveštaja obavezno izaberite oblast kwallet-query.

AUTOR
kwallet-query je prvobitno napisao Valanten Rizi, i deo je KDE-a.

KOPIRANJE
c 2015, Valanten Rizi. Ovaj softver može slobodno da se koristi pod uslovima GNU-ove Opšte javne licence (OJL).